Küsimus pole sugugi vaid alkoholis. Mulle meeldib eeldada, et Eesti inimesed on ise suutelised otsustama, mis on neile hea. Viisteist aastat tagasi unistasime kogu  rahvaga ühiselt vabadusest ise otsustada. Tänaseks tundume vabadusest tüdinenud olevat ja taas on saabumas vabaduste kinni keeramise aeg. Mina ei arva, et Eesti peaks muutuma igavaks Põhjamaaks, kus riik inimeste teenitust suure osa maksudena kokku korjab ning selle eest neile ette ütleb, millal ja millisesse poodi võib minna, kui kaua tööd teha ning kuidas üldse elada.